钦定古今图书集成/理学汇编/字学典/第100卷 > 锺绍京
## 钦定古今图书集成/理学汇编/字学典/第100卷 > 锺绍京

按《唐书》本传：“锺绍京，虔州赣人。初为司农录事，以善
书直凤阁。武后时署诸宫殿明堂及铭九鼎，皆其笔
也。元宗即位，拜户部尚书，迁少詹事。年逾八十，以官
寿卒。绍京嗜书画，如王羲之、献之、褚遂良真迹，藏者
至数十百卷。”

按：《东观馀论》，“《绍京碑》师薛稷。”

按《书史会要》。“张昌宗搜访天下图书。以绍京妙识古
今，奏请直秘书，宝匣奇迹莫不遍览。明皇在藩邸。爱
重其书。”